ঢাকা মেডিকেল কলেজ হাসপাতালে চিকিৎসাধীন গুলিবিদ্ধ মাইনুল ইসলাম জানান আকিজ গ্রুপের ক্যাশিয়ার নাজমুল হোসেন ও ম্যানেজার মো. মারুফসহ তারা কয়েক জন একটি ব্যাগে করে ১৮ লাখ  টাকা নিয়ে পায়ে হেঁটে ন্যাশনাল ব্যাংকের প্রগতি সরণি শাখায় জমা দিতে যাচ্ছিলেন। হাকিম প্লাজার কাছে পৌঁছলে দুটি মোটর সাইকেলে চড়ে কয়েজন ছিনতাইকারী এসে টাকার ব্যাগটি ছিনিয়ে নিয়ে পালিয়ে যায়। এ সময় ছিনতাইকারীরা তিন রাউন্ড গুলি ছুঁড়ে। এর একটি গুলি তার ডান হাতে লাগে। ছিনতাইকারীদের সঙ্গে ধস্তাধস্তিতে অপর দুই কর্মকর্তা আহত হন।